**ՖԻՆԱՆՍԱՎՈՐՄԱՆ ՀԱՄԱՁԱՅՆԱԳՐԻ ԹԻՎ 2 ԼՐԱՑՈՒՄ**

Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ կառավարման միջոցով

**ԵՀԳ/2016/039-595**

**ՀԱՏՈՒԿ ՊԱՅՄԱՆՆԵՐ**

Եվրոպական հանձնաժողովը, այսուհետ` Հանձնաժողով, Եվրոպական միության անունից, այսուհետ` ԵՄ,

մի կողմից, և

Հայաստանի Հանրապետությունը, այսուհետ՝ Գործընկեր երկիր, ի դեմս Հայաստանի Հանրապետության տնտեսական զարգացման և ներդրումների նախարարության,

մյուս կողմից,

համաձայնեցին հետևյալի վերաբերյալ.

ԵՀԳ/2016/039-595 ֆինանսավորման համաձայնագրի «Աջակցություն Հայաստանում հանրային կառավարման բարեփոխումներին. ծառայությունների մատուցման բարելավում` ավելի արդյունավետ կառավարման միջոցով» հետևյալ դրույթները, որոնք ուժի մեջ են մտել 2017թ. փետրվարի 20-ին, փոփոխված են հետևյալ կերպ.

**Հոդված 1. Գործողության բնույթը**

1.1. Սույն գործողության գնահատված ընդհանուր ծախսերը կազմում են 20 125 000 եվրո, իսկ սույն գործողության մասով ԵՄ օժանդակության առավելագույն չափը 20 000 000 եվրո է։

Բյուջետային աջակցության սույն գործողությունը բաղկացած է՝

ա) բյուջետային աջակցության բաղադրիչից, որի մասով ԵՄ օժանդակության առավելագույն չափը 12 000 000  եվրո է.

բ) լրացուցիչ աջակցության բաղադրիչից, որի գնահատված ընդհանուր ծախսերը կազմում են 8 125 000 եվրո, և որի մասով ԵՄ օժանդակության առավելագույն չափը 8 000 000 եվրո է։

**Հոդված 5. Հավելվածները**

Հավելված I-ի նոր տարբերակը` Տեխնիկական և վարչական դրույթներ, կցված է սույն լրացումին:

Ֆինանսավորման համաձայնագրի մյուս բոլոր դրույթներն ու պայմանները մնում են անփոփոխ: Այս լրացումը կազմում է Ֆինանսավորման համաձայնագրի անբաժանելի մասը և ուժի մեջ է մտնում այն օրը, երբ Հանձնաժողովը Շահառուի կողմից ստանում է սույն Ֆինանսավորման համաձայնագիրն ուժի մեջ մտնելու համար անհրաժեշտ ներքին ընթացակարգերը Շահառուի կողմից կատարելը հաստատելու մասին ծանուցում։

Կատարված է անգլերեն լեզվով` 2 բնօրինակից. 1 օրինակ հանձնվում է Հանձնաժողովին, 1 օրինակ` Շահառուին:

|  |  |
| --- | --- |
| ՀԱՆՁՆԱԺՈՂՈՎԻ ԿՈՂՄԻՑ՝ | ՇԱՀԱՌՈՒԻ ԿՈՂՄԻՑ |
| Լոուրենս ՄերեդիթԱրևելյան հարևանության տնօրենՀարևանության և բանակցությունների ընդլայնման հարցերով Գլխավոր տնօրինությունԵվրոպական հանձնաժողովՍտորագրություն`Ամսաթիվ՝ | Տիգրան ԽաչատրյանՀՀ տնտեսական զարգացման և ներդրումների նախարար ԵՄ աջակցության ազգային համակարգող  Ստորագրություն`Ամսաթիվ՝  |